فرانسا خاریجی ایشلر باخانی ژان-ایو لو دریان روسیانین اوکراینایا سالدیرماسی اوچون بوتون عنصورلارین اولوشدوغونو بیلدیردی.
لو دریان، فرانس ۵ کانالین‌دا وئردیگی آچیقلامادا، اوکراینا-روسیا بحرانیندا گرگینلیین آرتدیغینی و بو گرگینلیین عاجل اولاراق آزالدیلماسی لازیم اولدوغونو بیلدیردی.
روسیا پرزیدنتی ولادیمیر پوتینین "اوکراینانین اؤز اگمنلیگینه و تورپاق بوتؤولوگونه صاحب اولماسینا مانع اولماق ایسته‌دیگینی" ایفاده ائد‌ن لو دریان، روسیانین اوکراینایا سالدیری تشکیل ائتمه‌سی اوچون بوتون عنصورلارین اولوشدوغونو بیلدیردی.
لو دریان، اوکراینانین اگمنلیگینین و یا تورپاق بوتؤولوگونون روسیانین سالدیریسی ایله سورغولانماسی حالیندا، موسکوایا تحریم تطبیق ائدیله‌جگینی بیلدیردی.
اوکراینایا مادی دستک وئره‌جکلرینی آنجاق قوشون گؤندرمه‌گی دۆشونمه‌دیکلرینی ایفاده ائد‌ن فرانسالی باخان، پوتینین آلدیغی "ریسکلری" بیلمه‌سی اوچون "اؤنله‌ییجی تدبیرلره" ال آتاجاقلارینی دئدی.
